*Se også: Trysil-Knut (film)*

> Ved Østerdalske skiløberkor  
> 
> der hørtes engang så stort et ord  
> 
> om Trysil-Knud, som sto på ski  
> 
> i Bratbergkampen og Glommelid.  
> 
>   
> 
> Ved præmieløb og ved exercis,  
> 
> da var det Knud, som vandt første pris;  
> 
> han gik i spidsen, hvorhelst det gjaldt  
> 
> og stod, hvor ellers den bedste faldt.  
> 
>   
> 
> Den svære bakke, man så sig ud,  
> 
> var dog for liden for Trysil-Knud;  
> 
> han midt i bakken fik gjort et hop;  
> 
> derunder stilledes tolv mand op.  
> 
>   
> 
> Og Knud fløi over, mens hurra lød,  
> 
> idet han muntert en salve skjød.  
> 
> Det var et sprang, som var værdt et ord  
> 
> selv inden dette skiløberkor.
> 
> 
> Bernt Lund, 4 første av 30 vers
> 
> 

**Trysil-Knut** er en myteomspunnet skiløper fra Trysil, best kjent fra filmen *Trysil-Knut* fra 1942, men også fra Bernt Lunds episke dikt fra 1861, og fra Ole Haugen-Flermoes og Rudolf Muus' fortellinger fra henholdsvis 1909 og 1913. 

I den grad sagnene om den dyktige skiløperen er autentiske, blir de vanligvis knyttet til *Knut Skaret* (eller *Knut Knutsen Nordby*) fra Linnes og Østby i Trysil, men i 2011 presenterte en gruppe med tryslinger en teori om at den historiske Trysil-Knut kan ha vært *Knut Knutsen Ørbekkedalen*, fra en gard vest på Flishøgda, på grensa mellom Trysil og Elverum. 

I tillegg til filmen og de nevnte bøkene har Ole Haugen-Flermoe også omarbeidet sin egen fortelling til en diktsyklus, utgitt på eget forlag i 1948.

En statue av Trysil-Knut, utført av Skule Waksvik, ble i 2002 avduket i Trysil sentrum. Trysil-Knut har også gitt navn til flere foreninger, hotell og andre virksomheter i Trysil.

«Årets Trysil-Knut»
-------------------

Siden 2008 har man i Trysil delt ut prisen «Årets Trysil-Knut» eller «Trysil-Knutprisen». Prisen er en fortsettelse av den lokale «Bragdprisen», og juryen består både av lokalt næringsliv, kommunepolitikere og rikspolitikere fra Hedmark.

* 2008: Gunnar Sønsteby
* 2009: Dagfinn Enerly
* 2010: Aksel Lund Svindal
* 2011: Petter Northug
* 2012: Olav Thon
* 2013: Even Kvien
* 2014: Jørn Lyseggen, grunnlegger av Meltwater Group
* 2015: Nils Arne Eggen
* 2016: Erling Neby
* 2017: Dronning Sonja
* 2018: Marit Bjørgen
* 2019: Oddvar Brå
* 2021: Espen Rostrup Nakstad og Hanna Rydløv
* 2022: Åge Aleksandersen
* 2023: Birgit Skarstein og Jesper Saltvik Pedersen

Trysil-Knut og skisport har gitt inspirasjon til Trysils kommunevåpen godkjent i 1992.

Referanser
----------

1. ↑  dikt.org Trysil-Knud
2. ↑  Håvard Skirbekk. «Rittmester Lund, vålersokningen som skapte 'Trysil-Knut'» I: *Årbok for Glomdalen* 1951
3. ↑  Arnt-Erik Selliaas «Trysil-Knut og Lars Aasmulen». I: *Årbok for Namdalen*, 2010. Artikkelen mener at Lund må ha fått inntrykk av skikunst mens han 1855-63 bodde i Overhalla.
4. ↑  Håvard Skirbekk drøfter ulike identifiseringer i sin artikkel. «Trysil-Knut» I: *Årbok for Glomdalen* 1962
5. ↑  ostledningen.no Trysil-Knut var fra Elverum, av Ingrid Nylund, 15.11.2011
6. ↑  Olav A. Loen. *Bygda gav diktarsyn*. Rune forlag, 1970 (ebok)
7. ↑  ostlendingen.no «Kjakan» ble den første «Trysil-Knut», 25.7.2008
8. ↑  «Stolt og glad vinner av Trysil-Knut-prisen». Østlendingen. 30. august 2014. Besøkt 1. september 2014.
9. ↑  Trysil-Knut prisen 2015 tildeles Nils Arne Eggen. mynewsdesk.com (26. august 2015)
10. ↑  Nordnes, Ramona (26. juli 2018). «Marit Bjørgen får Trysil-Knutprisen 2018». *www.trysil.kommune.no*. Trysil kommune. Arkivert fra originalen 3. august 2020. Besøkt 7. juni 2019.
11. ↑  Oddvar Brå årets "Trysil Knut". NRK. Besøkt 20. april 2020.
12. ↑  «Prestisjetung pris til Birgit Skarstein og Jesper Saltvik Pedersen». *ABCNyheter.no*. 25. august 2023. Besøkt 25. august 2023. «Parautøverne Birgit Skarstein og Jesper Saltvik Pedersen ble fredag tildelt Trysil Knut-prisen for sin innsats på idrettsbanen.»

|  |  |
| --- | --- |
| Oppslagsverk/autoritetsdata | Store norske leksikon
 |